Document ID: 32011D0631

РЕШЕНИЕ ЗА ИЗПЪЛНЕНИЕ НА КОМИСИЯТА
от 21 септември 2011 година
за формулиране на въпросник, който да бъде използван за докладване относно прилагането на Директива 2008/1/ЕО на Европейския парламент и на Съвета за комплексно предотвратяване и контрол на замърсяването
(нотифицирано под номер C(2011) 6502)
(текст от значение за ЕИП)
(2011/631/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 2008/1/ЕО на Европейския парламент и на Съвета от 15 януари 2008 г. за комплексно предотвратяване и контрол на замърсяването (1), и по-специално член 17, параграф 3 от нея,
като има предвид, че:
(1)
Съгласно Директива 2008/1/ЕО, от държавите-членки се изисква да докладват за прилагането на директивата на всеки три години, въз основа на формулиран от Комисията въпросник.
(2)
Комисията е формулирала досега четири въпросника. Четвъртият от тях, въведен с Решение 2010/728/ЕС на Комисията (2), се отнася за годините 2009, 2010 и 2011.
(3)
Тъй като въпросникът, въведен с Решение 2010/728/ЕС следва да се използва за докладване до 31 декември 2011 г., необходимо е да бъде формулиран нов въпросник за следващия тригодишен докладван период, като се вземе под внимание опитът от прилагането на Директива 2008/1/ЕО и от използването на предишните въпросници. От друга страна, като се има предвид че Директива 2008/1/ЕО ще бъде отменена от 7 януари 2014 г. и ще бъде заменена с Директива 2010/75/ЕС на Европейския парламент и на Съвета от 24 ноември 2010 г. относно емисиите от промишлеността (за комплексно предотвратяване и контрол на замърсяването) (3), новият въпросник следва да се отнася само за две години, а именно за 2012 и 2013 г. За постигането на по-голяма яснота, Решение 2010/728/ЕС следва да бъде заменено.
(4)
Предвидените в настоящото решение мерки са в съответствие със становището на Комитета, създаден съгласно член 6 от Директива 91/692/ЕИО на Съвета (4),
ПРИЕ НАСТОЯЩОТО РЕШЕНИЕ:
Член 1
1. За целите на докладването относно прилагането на Директива 2008/1/ЕО, държавите-членки трябва да използват посочения в приложението въпросник.
2. Съответните доклади, които трябва да бъдат предадени, следва да обхващат периода от 1 януари 2012 г. до 31 декември 2013 г.
Член 2
Решение 2010/728/ЕС се отменя, считано от 1 януари 2013 г.
Член 3
Адресати на настоящото решение са държавите-членки.
Съставено в Брюксел на 21 септември 2011 година.

Labels: 12
15
20